Na temelju članka 105. stavka 1. i 2. i ostalih odredbi Zakona o odgoju i obrazovanju u osnovnoj i srednjoj školi ( NN br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14. i 07/17, 68/18 i 98/19), na temeljeu članka 15. i ostalih odredbi Pravilnika o odgovarajućoj vrsti obrazovanja učitelja i stručnih suradnika u osnovnoj i srednjoj školi ( NN br. 6/19 i 75/20) i članka 5. Pravilnika o načinu i postupku zapošljavanja ravnatelj Osnovne škole fra Pavla Vučkovića, Sinj, raspisuje

  **N A T J E Č A J**

 za radno mjesto

1. **Psiholog – 1 izvršitelj / ica za rad na određeno puno radno vrijeme u trajanju od 40 sati tjedno**.

Mjesto rada: ­­­­­­­­­­­­­­­­­Osnovna škola fra Pavla Vučkovića Sinj

Osim općih uvjeta propisanih Zakonom o radu, kandidati trebaju ispuniti uvjete propisane  Zakonom o odgoju i obrazovanju u osnovnoj i srednjoj školi ( NN br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14. i 07/17, 68/18 i 98/19) i Pravilnikom o odgovarajućoj vrsti obrazovanja učitelja i stručnih suradnika u osnovnoj školi ( NN br.6/19 i 75/20).

Radni odnos ne može zasnovati osoba za koju postoje zapreke iz članka 106. Zakona o odgoju i obrazovanju u osnovnoj i srednjoj školi.

Na natječaj se mogu prijaviti osobe oba spola sukladno Zakonu o ravnopravnosti spolova
( NN br. 82/08. i 69/17.)

 Prijava mora sadržavati:

- osobno ime

- adresu stanovanja,

- broj telefona odnosno mobitela

- po mogućnosti e-mail adresu

- naziv radnog mjesta na koje se prijavljuju

 Uz vlastoručno potpisanu prijavu na natječaj kandidati su dužni priložiti:
 - životopis
 - diplomu odnosno dokaz o odgovarajućem stupnju obrazovanja
 - dokaz o državljanstvu
 - uvjerenje nadležnog suda da podnositelj prijave nije pod istragom i da se protiv podnositelja prijave ne vodi kazneni postupak (ne starije od mjesec dana od dana objavljivanja natječaja )

- potvrda ili elektronički zapis Hrvatskog zavoda za  mirovinsko osiguranje o podatcima evidentiranim u bazi podataka HZMO-a (ne starije od mjesec dana od dana objavljivanja natječaja)

Navedene isprave odnosno prilozi dostavljaju se u neovjerenoj preslici.

Prije sklapanja ugovora o radu odabrani kandidat dužan je sve navedene priloge odnosno isprave dostaviti u izvorniku ili ovjerenoj preslici od strane javnog bilježnika prema Zakonu o javnom bilježništvu.

Kandidat koji ostvaruje pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17.) uz prijavu na natječaj dužan je, osim dokaza o ispunjavanju traženih uvjeta, priložiti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji, koji su navedeni na internetskoj stranici Ministarstva hrvatskih branitelja poveznica: <https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Kandidat koji ostvaruje pravo prednosti pri zapošljavanju u prema članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13. , 152/14. i 39/18.) dužan je u prijavi na natječaj pozvati se na to pravo i priložiti sve dokaze o ispunjavanju traženih uvjeta, kao i dokaz o invaliditetu.

Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti civilnih i vojnih invalida rata (Narodne novine, broj 33/92.,57/92.,77/92.,27/93.,58/93.,2/94.,108/95.,108/96.,82/01.,103/03 i 148/13) dužan je uz prijavu priložiti sve dokaze o ispunjavanju traženih uvjeta i potvrdu o statusu vojnog/civilnog invalida rata i dokaz o tome na koji je način prestao radni odnos.

Najkasnije do isteka roka od tri ( 3 ) radna dana od isteka roka za podnošenje prijave na natječaj, Povjerenstvo će na javno dostupnoj mrežnoj stranici <http://os-frapvuckovica-sinj.skole.hr/>u objaviti način procjene, odnosno testiranja kandidata te pravne i druge izvore za pripremu kandidata ako se testiranje provodi o poznavanju propisa.

Sve kandidate koji su pravodobno dostavili potpunu prijavu te ispunjavaju uvjete iz natječaja, Povjerenstvo će pozvati na procjenu odnosno testiranje u roku od najmanje pet ( 5 ) dana prije dana određenog za procjenu, odnosno testiranje prema odredbama Pravilniku o načinu i postupku zapošljavanja (poveznica: <http://os-frapvuckovica-sinj.skole.hr/dokumenti?dm_document_id=198&dm_det=1> ). U pozivu će biti navedeni datum, vrijeme i mjesto procjene testiranja odnosno vrednovanja kandidata te pravni i drugi izvori za pripremu kandidata ako se testiranje provodi o poznavanja propisa. Poziv će biti objavljen na mrežnoj stranici Škole.

Kandidat koji je pravodobno dostavio potpunu prijavu i ispunjava uvjete iz natječaja dužan je pristupiti procjeni odnosno testiranju prema odredbama Pravilnika o načinu i postupku zapošljavanja u Osnovnoj školi fra Pavla Vučkovića , Sinj koji je dostupan na mrežnim stranicama Škole.

Ako kandidat ne pristupi procjeni odnosno vrednovanju smatra se da je odustao od prijave na natječaj.

Podnošenjem prijave na natječaj kandidat daje izričitu privolu Osnovnoj školi fra Pavla Vučkovića Sinj da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (Narodne novine, broj 42/18.).

O rezultatima natječaja kandidati će biti obaviješteni na mrežnoj stranici Osnovne škole fra Pavla Vučkovića, Sinj <http://os-frapvuckovica-sinj.skole.hr/>, u roku 15 dana od dana sklapanja ugovora s izabranim kandidatom.

Rok za podnošenje prijave na natječaj je deset ( 10 ) dana od dana objave natječaja na mrežnoj stranici i oglasnoj ploči Osnovne škole fra Pavla Vučkovića, Sinj , mrežnoj stranici i oglasnoj ploči Hrvatskog zavoda za zapošljavanje.

Prijave na natječaj dostavljaju se neposredno ili zemaljskom poštom na adresu Osnovna škola fra Pavla Vučkovića, Sinj, Alkarsko trkalište 11 , 21 230 Sinj ili elektroničkom poštom na e-mail adresu Škole ured@os-frapvuckovica-sinj.skole.hr s naznakom „***za natječaj – psiholog***“.

Nepotpune i nepravodobne prijave neće se razmatrati.

Natječaj je objavljen dana 9. veljače 2022. godine, na mrežnoj stranici Osnovne škole fra Pavla Vučkovića , Sinj <http://os-frapvuckovica-sinj.skole.hr/>“, i na oglasnoj ploči te mrežnoj stranici i oglasnoj ploči Hrvatskog zavoda za zapošljavanje u Sinju i traje do 18. veljače 2022. godine.

KLASA:112-02/22-01/1

URBROJ:2181-310-22-1

Sinj, 09.02.2022. godine

 RAVNATELJ:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 NIKOLA VUČKOVIĆ, prof.